钦定古今图书集成/明伦汇编/官常典/第097卷 > 潞王永德
## 钦定古今图书集成/明伦汇编/官常典/第097卷 > 潞王永德

按《金史》本传：“潞王永德，本名讹出。大定二十五年，与
章宗及诸兄俱加开府仪同三司。二十七年，封薛王。
明年，除秘书监。二十九年，进判秘书监，进封沈王。明
昌元年，授山东东路把鲁古必剌猛安。三年，进封豳
王。五年，迁劝农使。承安二年，进封潞王。承安三年，再
任劝农使。泰和元年，有司劾永德元日进酒后期，有”
诏勿问。卫绍王时，累迁太子太师。宣宗即位，改同判
大睦亲府事。兴定五年，迁判大睦亲府事。子《斡论》，赐
名琰。